Suchinthana/ta-wikipedia huggingface dataset:
சீமைக் காட்டுமுள்ளங்கி

சீமைக் காட்டுமுள்ளங்கி (DANDELION) இத்தாவரம் பூக்கும் தாவர வகையைச் சார்ந்த சூரிய காந்திக் குடும்பத் தாவரம் ஆகும். இதன் பூர்வீகம் ஊரேசியா, மற்றும் வடக்கு அமெரிக்காவாக இருந்தாலும் உலகம் முழுவதுமே பரவிக் காணப்படுகிறது. இவற்றில் காணப்படும் இரண்டு இனங்களிலிருந்து சமையல் பொருட்கள் பெறப்படுகிறது. இத்தாவரத்தின் பூவானது பெரியதாக காணப்படுகிறது. இவற்றில் 16 கிளை இனங்கள் காணப்படுகின்றன.

படத்தொகுப்பு

மேற்கோள்கள்

மூலிகைகள்
பூக்கும் தாவரங்கள்
சூரியகாந்திக் குடும்பம்
ஏர்னெஸ்ட் மக்கின்டயர்

ஏர்னெஸ்ட் தளையசிங்கம் மாக்கின்டயர் (Ernest Thalayasingam MacIntyre, பிறப்பு: 26 செப்டம்பர் 1934) இலங்கையைச் சேர்ந்த ஆங்கில நாடகாசிரியர் ஆவார். இவர் இலங்கை ஆங்கில நாடக மேடைகளில் 50 ஆண்டுகளுக்கும் மேலாக பரவலாக அறியப்பட்டவர்.

வாழ்க்கைச் சுருக்கம்
எர்னெஸ்ட் மக்கின்டயர் கொழும்பு நகரில் 1934 செப்டம்பர் 26 இல் பிறந்தார். யாழ்ப்பாணம் சம்பத்தரிசியார் கல்லூரியில் தங்கியிருந்து கல்வி கற்ற இவர், பேராதனைப் பல்கலைக்கழகத்தில் இளங்கலைப் பட்டம் பெற்றார். 1960களில் மெக்கின்டயர் இலங்கையில் மிக வெற்றிகரமான ஆங்கில நாடகாசிரியராகப் பாராட்டப்பட்டார். 'Stage and Set' என்ற நாடகக் குழுவில் உறுப்பினராக இருந்து பல பன்னாட்டு நாடகங்களையும் மற்றும் தான் எழுதிய நாடகங்களையும் மேடையேற்றினார்.

1961 முதல் 1967 வரை இலங்கை வான்படையில் பணியாற்றினார். பின்னர் 1969-69 காலப்பகுதியில் கொழும்பு அக்குவைனாசு கல்லூரியின் நாடகப் பள்ளியில் பணிப்பாளராகப் பணியாறினார். 1969 முதல் 1973 வரை யுனெஸ்கோ திட்ட அதிகாரியாகப் பணியாற்றினார்.

1974 ஆம் ஆண்டில் இவர் ஆத்திரேலியாவுக்கு குடிபெயர்ந்த போதிலும், இலங்கை சென்று பல நாடகக் கலைஞர்களைப் பயிற்றுவித்துள்ளார். 2005 ஆம் ஆண்டில், எஃப். சி. லுடோவிக்கின் He Comes from Jaffna என்ற நாடகத்தை சிட்னியில் மேடையேற்றினார். 2011-13 காலப்பகுதியில் யாழ்ப்பாணப் பல்கலைக்கழகத்தில் விரிவுரையாளராகப் பணியாற்றினார்.

2009 இல் "Antigone in Sri Lanka as IRANGANI" என்ற நாடகத்தை எழுதினார். 2009 ஆம் ஆண்டில் இந்நாடகம் சிட்னியிலும், 2010 ஆம் ஆண்டில் கான்பராவிலும் மேடையேறியது. 2011 ஆம் ஆண்டில் இது தமிழில் மொழிபெயர்க்கப்பட்டு மேடையேற்றப்பட்டது.

படைப்புகள்
 The Full Circle of Caucasian Chalk, 1967
 The President of the Old Boys' Club
 He Still Comes From Jaffna
 Let's Give Them Curry, 1981
 The Education of Miss Asia, 1971
 Rasanayagam's Last Riot, 1990
 The Loneliness of the Short-Distance Runner, 1991: புதுதில்லி
 A Somewhat Mad and Grotesque Comedy, 1991: புதுதில்லி

மேற்கோள்கள்

வெளி இணைப்புகள்
 Macintyre, Ernest at AustLit

இலங்கை நாடகாசிரியர்கள்
ஆங்கில நாடகாசிரியர்கள்
1934 பிறப்புகள்
ஆத்திரேலிய இலங்கைத் தமிழ் வம்சாவளி மக்கள்
வாழும் நபர்கள்
உப்பனாறு

உப்பனாறு என்பது காவிரி ஆற்றின் கிளை ஆறு ஆகும். உப்பனாறு நாகப்பட்டினம் அருகே வங்கக்கடலை அடைகிறது.

மாசு
உப்பனாறு நாகப்பட்டினம் மாவட்டத்தில் மக்களால் மிகவும் மாசுபடுத்தப்படுகிறது. இதனால், இங்குள்ள நீரில் அதிக அளவு அரிதான தனிமங்கள் (இரும்பு, மாங்கனீசு, காரீயம், தாமிரம், துத்தநாகம், குரோமியம், நிக்கல் ஆகியவை) இருப்பதாக ஆய்வு முடிவுகள் தெரிவிக்கின்றன.. தொழிற்சாலைக் கழிவுகள் பல வருடங்களாகத் தொடர்ந்து ஆற்றில் விடப்பட்டதால் இப்போது அது சீர்கெட்டு, நிலத்தடி நீரையும் பாதித்துள்ளது. இதனால், வேளாண்மையும், மீன்பிடி தொழிலும் பெருமளவு பாதிப்படைந்துள்ளன

மேற்கோள்கள்

வெளியிணைப்புகள்
உப்பனாற்றை ஆக்கிரமித்துள்ள வெங்காய தாமரைகள் , மாலைமலர்

காவிரியின் துணை ஆறுகள்
அல்போன்சோ கனோ

அல்போன்சோ கனோ (Alfonso Cano, 22 சூலை 1948 – 4 நவம்பர் 2011) ஆகும். இலத்தீன் அமெரிக்காவின் கொலம்பியாவில் பார்க் என்ற மார்க்சிய இடதுசாரிக் குழுவின் தலைவராக அல்போன்சோ கனோ இருந்தார். பார்க் என்பது ஆயுதப் புரட்சியில் நம்பிக்கை கொண்டு போராடிய ஒரு தீவிரவாத அமைப்பாகும்.

வாழ்க்கைக் குறிப்பு

கொலம்பியாவில் பொகொடாவில் பிறந்த அல்போன்சா கனோ கொலம்பியா தேசியப் பல்கலைக் கழகத்தில் மாந்தவியல் கல்வியைப் படித்தார். அங்கு பொதுவுடைமை நண்பர்களைச் சந்திக்கும் வாய்ப்புக் கிட்டியதால் பார்க் என்னும் மார்க்சிய இடது சாரி அமைப்பில் இணைந்தார். பல்கலைக்கழகப் படிப்பை இடையிலேயே கைவிட்டார். தீவிர அரசியலில் இறங்கினார். 1970 இல் பார்க் அமைப்பில் சேர்ந்த அல்போன்சோ கனோ படிப்படியாக  உயர்ந்து 2008 ஆம் ஆண்டில் அவ்வமைப்பின் தலைவர் ஆனார்.

அமெரிக்காவிலும் ஐரோப்பியாவிலும் பார்க் அமைப்பு ஒரு அச்சுறுத்தல் அமைப்பாகக் கருதப்பட்டது. கனோ தம் கொள்கைகளிலும் செயல்களிலும் உறுதியாகவும் நெகிழ்ச்சித்தன்மை அற்றவராகவும் இருந்தார். கொரில்லா போர் முறைகளைப் பரப்பியும் வந்தார். 2011 ஆம் ஆண்டு நவம்பர் மாதம் நாலாம் பக்கலில் கொலம்பிய அரசின் படை இவரைச் சுட்டுக் கொன்றது.

மேற்கோள்கள்

வெளி இணைப்புகள்

https://marxistleninist.wordpress.com/tag/alfonso-cano/

இலத்தீன் அமெரிக்கப் புரட்சியாளர்கள்
1948 பிறப்புகள்
2011 இறப்புகள்
புரட்சி
ஆக்டினிடைன்

ஆக்டினைடு அல்லது ஆக்டினியம் என்பனவற்றுடன் குழப்பிக் கொள்ளவேண்டாம்

ஆக்டினிடைன் (Actinidine)  என்பது C10H13N    என்ற மூலக்கூற்று வாய்பாடு கொண்ட ஒரு கரிம வேதியியல் பல்லினவளைய அரோமாட்டிக் சேர்மமாகும். பிரிடின் வழிப்பொருளான இச்சேர்மம் சடாவல்லி வேர் மற்றும் ஆக்டினியா பாலிகாமா ஆகியவற்றிலிருந்து எடுக்கப்படும் ஒருவகை நறுமண எண்ணெய் ஆகும். பலவகையான பூச்சியினங்களுக்கும் ஆக்டினிடைன்,  மணமுள்ள வேதிப்பொருளைச் சுரக்கும் ஒரு ஃபெரமோன் ஆகச் செயல்படுகிறது. பூனைகளைக் கவரும் ஃபெரமோனாகவும் இச்சேர்மம் இருக்கிறது. கேட்நிப் என்ற தாவரத்தில் உள்ள பூனைகளைக் கவரும் நறுமணப் பொருளான நெப்டாலாக்டோன் என்ற செயல்திறன் மிக்க சேர்மம் ஆக்டினிடைனில் உள்ளது.

மேற்கோள்கள் 

பல்லின வளையச் சேர்மங்கள்
பூச்சி பெரமோன்கள்
ஜாபூவா மாவட்டம்

ஜாபூவா மாவட்டம் (Jhabua district)  (இந்தி: झाबुआ जिला) மத்திய இந்தியாவின் மத்தியப் பிரதேச மாநிலத்தின் ஐம்பத்து ஒன்று  மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிட நகரம் ஜாபூவா ஆகும். இது இந்தூர் கோட்டத்தில் அமைந்துள்ளது. பட்டியல் பழங்குடி மக்கள் அதிகம் கொண்ட மாவட்டம் ஆகும்.

மாவட்ட எல்லைகள்
மத்தியப் பிரதேசத்தின் மேற்கில், குஜராத் மாநில எல்லையை ஒட்டி அமைந்த ஜாபூவா மாவட்டத்தின் வடக்கில் இராஜஸ்தான் மாநிலத்தின் பன்ஸ்வாரா மாவட்டம், வடகிழக்கில் ரத்லாம் மாவட்டம், கிழக்கிலும், தென்கிழக்கிலும் தார் மாவட்டம், தெற்கிலும், தென்மேற்கிலும் அலிராஜ்பூர் மாவட்டம், மேற்கில் குஜராத் மாநிலத்தின் தாகோத் மாவட்டம், வடமேற்கில் இராஜஸ்தான் மாநிலத்தின் பன்ஸ்வாரா மாவட்டம் எல்லைகளாக உள்ளது.

மாவட்ட நிர்வாகம்
ஜாபூவா மாவட்டம் ஐந்து வருவாய் வட்டங்களும், ஹபூவா, மேக்நகர், ராணாபூர், இராமா, தண்டலா மற்றும் பெட்லாவாத் என ஆறு ஊராட்சி ஒன்றியங்களும் கொண்டுள்ளது.

பொருளாதாரம்
வறண்ட வானிலை கொண்ட இம்மாவட்டத்தை, பொருளாதாரத்தில் மிகவும் பின் தங்கிய இந்தியாவின் 250 மாவட்டங்களில் ஒன்றாக இந்திய அரசின் பஞ்சாயத்து ராஜ் அமைச்சகம் 2006-ஆம் ஆண்டில் அறிவித்துள்ளதால், இம்மாவட்டத்தின் ஊரக வளர்ச்சி திட்டங்களுக்கு இந்திய அரசு நிதி உதவி வழங்கி வருகிறது.

மக்கள் தொகையியல்
2011 ஆம் ஆண்டு இந்திய மக்கள் தொகை கணக்கெடுப்பின் படி மாவட்டத்தின் மொத்த மக்கள் தொகை 1,025,048 ஆக உள்ளது. கிராமப்புறங்களில் 91.03% மக்களும்; நகரப்புறங்களில் 8.97% மக்களும் வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி  விகிதம்  30.70%  ஆக உயர்ந்துள்ளது. மக்கள் தொகையில் 515,023  ஆண்களும்  மற்றும்  510,025 பெண்களும் உள்ளனர். பாலின விகிதம் ஆயிரம் ஆண்களுக்கு   990  பெண்கள்  வீதம் உள்ளனர். 3,600 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 285 மக்கள் வாழ்கின்றனர். இம்மாவட்டத்தின் சராசரி  படிப்பறிவு 43.30% ஆகவும், ஆண்களின் படிப்பறிவு 52.85%  ஆகவும், பெண்களின் படிப்பறிவு 33.77% ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை  211,869 ஆக உள்ளது.

சமயம்
இம்மாவட்டத்தில் இந்து சமயத்தவரின் மக்கள் தொகை 960,925  (93.74 %) ஆகவும்,  இசுலாமிய சமய  மக்கள் தொகை  15,733  (1.53 %)  ஆகவும்,  கிறித்தவ சமயத்தினரின் மக்கள் தொகை  38,423  (3.75 %) ஆகவும், , சீக்கிய சமய மக்கள் தொகை 141  (0.01 %)  ஆகவும்,   சமண சமய மக்கள் தொகை 8,871   (0.87 %) ஆகவும், பௌத்த சமய மக்கள் தொகை  65  (0.01 %) ஆகவும், பிற சமய மக்களின் தொகை 388 (0.04 %) ஆகவும், மற்றும் சமயம் குறிப்பிடாதவர்கள் மக்கள் தொகை 502    (0.05 %)  ஆகவும் உள்ளது.

மொழிகள்
மத்தியப் பிரதேச மாநிலத்தின் ஆட்சி மொழியான இந்தி மொழியுடன்,  உருது  மற்றும் வட்டார பழங்குடியின மொழிகளும் இம்மாவட்டத்தில் பேசப்படுகிறது.

இதனையும் காண்க
மத்தியப் பிரதேச மாவட்டப் பட்டியல்

மேற்கோள்கள்

வெளி இணைப்புகள்
 List of places in Jhabua
 கருங்கோழிக்கு புவிசார் குறியீட்டிற்கு உரிமை கோரும் மத்தியபிரதேசம் - சத்தீஸ்கர் 

 
மத்தியப் பிரதேசத்திலுள்ள மாவட்டங்கள்
காண்டுவா மாவட்டம்

காண்டுவா மாவட்டம் (Khandwa District)  (இந்தி: खांडवा जिला), மத்திய இந்தியாவின் மத்தியப் பிரதேச மாநிலத்தின் ஐம்பத்து ஒன்று  மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிட நகரம் காண்டுவா ஆகும். இது இந்தூர் கோட்டத்தில் அமைந்துள்ளது. 
இம்மாவட்டத்தின் பிற முக்கிய நகரங்கள் முண்டி, அர்சத், பந்தனா மற்றும் ஓம்காரஷ்வர் ஆகும்.

இம்மாவட்டத்தை முன்பு கிழக்கு நிமர் மாவட்டம் என அழைப்பர்.

புவியியல்
காண்டுவா மாவட்டத்தில் நர்மதை ஆறு, கேர்காளி ஆறு, சோட்டி தவா ஆறு,
சிவா ஆறு பாய்கிறது.  இம்மாவட்டத்தின் வடக்கில் நர்மதை ஆறும், தெற்கில் சாத்பூரா மலைத்தொடர்களும் அமைந்துள்ளது.

மாவட்ட எல்லைகள்
கண்டவா மாவட்டத்தின் வடக்கில் தேவாஸ் மாவட்டம், வடகிழக்கில் ஹர்தா மாவட்டம், கிழக்கில் பேதுல் மாவட்டம், தென்கிழக்கில் மகாராஷ்டிரா மாநிலத்தின் அமராவதி மாவட்டம், தெற்கில் புர்ஹான்பூர் மாவட்டம் எல்லைகளாக உள்ளது.

மாவட்ட நிர்வாகம்
காண்டுவா மாவட்டத்தை நிர்வாக வசதிக்காக காண்டுவா, முண்டி, அர்சத் மற்றும் பந்தனா என நான்கு வருவாய் வட்டங்களாக பிரிக்கப்பட்டுள்ளது.

பொருளாதாரம்
வறண்ட வானிலை கொண்ட காண்டுவா மாவட்டம் பொருளாதாரத்தில் மிகவும் பின் தங்கிய 250 இந்திய மாவட்டங்களில் ஒன்றாக இந்திய அரசின் பஞ்சாயத்து ராஜ் அமைச்சகம் 2006-ஆம் ஆண்டில் அறிவித்துள்ளதால், இம்மாவட்டத்தின் ஊரக வளர்ச்சி திட்டங்களுக்கு இந்திய அரசு ஆண்டுதோறும் நிதியுதவி வழங்கி வருகிறது.

மக்கள் தொகையியல்
2011 ஆம் ஆண்டு இந்திய மக்கள் தொகை கணக்கெடுப்பின் படி மாவட்டத்தின் மொத்த மக்கள் தொகை 1,310,061 ஆக உள்ளது. கிராமப்புறங்களில் 80.20% மக்களும்; நகரப்புறங்களில் 19.80% மக்களும் வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி  விகிதம் 21.50%   ஆக உயர்ந்துள்ளது. மக்கள் தொகையில் 674,329  ஆண்களும்  மற்றும்  635,732 பெண்களும் உள்ளனர். பாலின விகிதம் ஆயிரம் ஆண்களுக்கு   943 பெண்கள்  வீதம் உள்ளனர். 7,352 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 178  மக்கள் வீதம் வாழ்கின்றனர். இம்மாவட்டத்தின் சராசரி  படிப்பறிவு 66.39% ஆகவும், ஆண்களின் படிப்பறிவு 76.29%  ஆகவும், பெண்களின் படிப்பறிவு 55.92% ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை  208,140 ஆக உள்ளது.

சமயம்
இம்மாவட்டத்தில் இந்து சமயத்தவரின் மக்கள் தொகை 1,182,330  (90.25 %) ஆகவும்,  இசுலாமிய சமய  மக்கள் தொகை 116,277  (8.88 %)  ஆகவும்,  கிறித்தவ சமயத்தினரின் மக்கள் தொகை  2,800  (0.21 %) ஆகவும், , சீக்கிய சமய மக்கள் தொகை 1,726   (0.13 %)  ஆகவும்,   சமண சமய மக்கள் தொகை 3,856   (0.29 %) ஆகவும், பௌத்த சமய மக்கள் தொகை  1,425  (0.11 %) ஆகவும், பிற சமய மக்களின் தொகை  158 (0.01 %) ஆகவும், மற்றும் சமயம் குறிப்பிடாதவர்கள் மக்கள் தொகை  1,489   (0.11 %)  ஆகவும் உள்ளது.

மொழிகள்
மத்தியப் பிரதேச மாநிலத்தின் ஆட்சி மொழியான இந்தி மொழியுடன்,  உருது  மற்றும் வட்டார மொழிகளும் இம்மாவட்டத்தில் பேசப்படுகிறது.

இதனையும் காண்க
மத்தியப் பிரதேச மாவட்டப் பட்டியல்

மேற்கோள்கள்

வெளி இணைப்புகள்

 
மத்தியப் பிரதேசத்திலுள்ள மாவட்டங்கள்
மண்டசௌர் மாவட்டம்

மண்டசௌர் மாவட்டம் (Mandsaur District) மத்திய இந்தியாவின் மத்தியப் பிரதேச மாநிலத்தின் 52  மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிட நகரம்  மண்டோசோர்  ஆகும். இது உஜ்ஜைன் கோட்டத்தில் அமைந்துள்ளது. குப்தப் பேரரசு காலத்திய மால்வா மன்னர் யசோதர்மன் நிறுவிய வெற்றித் தூண் மண்டோசோர் நகரத்தின் அருகே சேந்தனி கிராமத்தில் உள்ளது.

மாவட்ட எல்லைகள் 
மண்டசௌர் மாவட்டத்தின் வடகிழக்கில் இராஜஸ்தான் மாநிலத்தின் சித்தௌகர் மாவட்டம், கிழக்கில் இராஜஸ்தானின் கோட்டா மாவட்டம்,  தென்கிழக்கில் இராஜஸ்தானின் ஜலாவார் மாவட்டம், தெற்கில் ரத்லாம் மாவட்டம், மேற்கில் இராஜஸ்தான் மாநிலத்தின் பிரதாப்கர் மாவட்டம், வடமேற்கில் நீமச் மாவட்டம் எல்லைகளாக உள்ளது.

பொருளாதாரம்
வறண்ட வானிலை கொண்ட மண்டசௌர் மாவட்டத்தில் அதிக அளவில் அபின் உற்பத்தி செய்யப்படுகிறது.  சிலேட்டுக்கல்  கனிமம் அதிக அளவில் காணப்படுகிறது.

மாவட்ட நிர்வாகம்
இம்மாவட்டம் நான்கு உட்கோட்டங்களும்; மண்டசௌர், மல்ஹர்கா, கரோத், சாம்கர், தலௌதா, பன்புரா, சுவஸ்ரா மற்றும் சீதாமௌ என  எட்டு வருவாய் வட்டங்களைக் கொண்டுள்ளது.

மக்கள் தொகையியல்
2011 ஆம் ஆண்டு இந்திய மக்கள் தொகை கணக்கெடுப்பின் படி மாவட்டத்தின் மொத்த மக்கள் தொகை 1,340,411 ஆக உள்ளது. கிராமப்புறங்களில் 79.29% மக்களும்; நகரப்புறங்களில் 20.71% மக்களும் வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி  விகிதம்  13.24%  ஆக உயர்ந்துள்ளது. மக்கள் தொகையில் 682,851  ஆண்களும்  மற்றும் 657,560 பெண்களும் உள்ளனர். பாலின விகிதம் ஆயிரம் ஆண்களுக்கு   963 பெண்கள்  வீதம் உள்ளனர். 5,535 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 242  மக்கள் வாழ்கின்றனர். இம்மாவட்டத்தின் சராசரி  படிப்பறிவு 
71.78% ஆகவும், ஆண்களின் படிப்பறிவு 85.14%  ஆகவும், பெண்களின் படிப்பறிவு 57.98% ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 177,659  ஆக உள்ளது.

சமயம்
இம்மாவட்டத்தில் இந்து சமயத்தவரின் மக்கள் தொகை 1,192,588  (88.97 %) ஆகவும்,  இசுலாமிய சமய  மக்கள் தொகை 125,548  (9.37 %)  ஆகவும்,  கிறித்தவ சமயத்தினரின் மக்கள் தொகை  1,120  (0.08 %) ஆகவும், , சீக்கிய சமய மக்கள் தொகை 849  (0.06 %)  ஆகவும்,   சமண சமய மக்கள் தொகை 19,029   (1.42 %) ஆகவும், பௌத்த சமய மக்கள் தொகை 242 (0.02 %) ஆகவும், பிற சமய மக்களின் தொகை 77 (0.01 %) ஆகவும், மற்றும் சமயம் குறிப்பிடாதவர்கள் மக்கள் தொகை  958   (0.07 %)  ஆகவும் உள்ளது.

மொழிகள்
மத்தியப் பிரதேச மாநிலத்தின் ஆட்சி மொழியான இந்தி மொழியுடன்,  உருது  மற்றும் வட்டார மொழிகளும் இம்மாவட்டத்தில் பேசப்படுகிறது.

இதனையும் காண்க
மத்தியப் பிரதேச மாவட்டப் பட்டியல்

மேற்கோள்கள்

வெளி இணைப்புகள்
Mandsaur District web site
 List of places in Mandsaur

மத்தியப் பிரதேசத்திலுள்ள மாவட்டங்கள்
மண்டசௌர் மாவட்டம்
ஆர். கண்ணன்

ஆர். கண்ணன் (பிறப்பு ராஜ்மோகன் 21 சூலை 1971) ஓர் இந்தியத் திரைப்பட இயக்குநர் திரைக்கதை ஆசிரியர் ஆவார். வினய், பாவனா ஆகியோரின் நடிப்பில் 2008 ஆம் ஆண்டில் வெளியான ஜெயம் கொண்டான் திரைப்படத்தின் மூலமாக இயக்குனராக அறிமுகமானார்.

இயக்கிய திரைப்படங்கள்

மேற்கோள்கள்

வெளியிணைப்புகள் 

1971 பிறப்புகள்
வாழும் நபர்கள்
தமிழ்த் திரைப்பட இயக்குநர்கள்
தமிழ்நாட்டுத் திரைப்பட இயக்குநர்கள்
காஞ்சிபுரம் மாவட்ட நபர்கள்
தமிழ்நாட்டுத் திரைக்கதை எழுத்தாளர்கள்
யாடிகி

யாடிகி (Yadiki) என்பது இந்தியாவின் ஆந்திரப் பிரதேசம்|ஆந்திரப் பிரதேச]] மநிலத்திலுள்ள அனந்தபூர் மாவட்டத்தில் உள்ள ஒரு கிராமம் ஆகும்.

புவியியல் அமைப்பு 

15.05° வடக்கு 77.88° கிழக்கு என்ற அடையாள ஆள்கூறுகளில் யாடிகி கிராமம் பரவியுள்ளது.

மேற்கோள்கள் 

ஆந்திரப் பிரதேசத்தில் உள்ள மாவட்டங்கள்
அனந்தபூர் மாவட்டம்
ஆந்திரப் பிரதேசம் மாநிலத்திலுள்ள ஊர்களும் நகரங்களும்
வங்காளதேச வங்கி

வங்காளதேச வங்கி, வங்காளதேசத்தின் நடுவண் வங்கியாகும். இது ஆசிய கணக்குத் தீர்வக ஒன்றியத்தில் உறுப்பினர்.

செயல்பாடு 
இந்த வங்கியின் செயல்பாடுகளாவன:
 நிதிக் கொள்கைகளை உருவாக்கி செயற்படுத்துதல்
 உள்நாட்டு நிதிச் சந்தையை மேற்பார்வையிடுதல்
 நாட்டின் கையிருப்பை பேணுதல்
 பணத்தாள்களையும், காசுகளையும் அச்சடித்து, மக்களின் பயன்பாட்டுக்கு விடுதல்

அமைப்பு 
இந்த வங்கியின் உயர் அதிகாரியாக ஆளுநர் நியமிக்கப்படுவார். இவரது அலுவலகம் டாக்காவில் உள்ள மோதிஜீல் என்ற பகுதியில் இருக்கிறது. இயக்குநர் குழுமத்தின் தலைவராகவும் செயல்படுவார். குல்னா, சில்ஹெட், போக்ரா, ராஜ்ஷாஹி, சிட்டகொங் உள்ளிட்ட பட்து இடங்களில் இந்த வங்கிக்கு கிளைகள் உள்ளன.

மேலும் பார்க்க 
 வங்காளதேச பொருளாதாரம்

சான்றுகள்

இணைப்புகள் 

 வங்காளதேச வங்கியின் வலைத்தளம்

வங்காளதேச அரசு
நடுவண் வங்கிகள்
பத்தலபள்ளி

பத்தலபள்ளி (Bathalapalle) என்பது இந்தியாவின் ஆந்திரப் பிரதேச மநிலத்திலுள்ள அனந்தபூர் மாவட்டத்தில் உள்ள ஒரு மண்டலம் மற்றும் கிராமம் ஆகும். தேசிய நெடுஞ்சாலை 205 இல் அனந்தபூருக்கு தென்கிழக்கில் 25 கிலோமீட்டர் தொலைவில் பத்தலபள்ளி இருக்கிறது.

புவியியல் அமைப்பு 

15.5167° வடக்கு 77.7833° கிழக்கு என்ற அடையாள ஆள்கூறுகளில் பத்தலபள்ளி கிராமம் பரவியுள்ளது. மேலும் கடல்பட்டத்தில் இருந்து சராசரியாக் 340 மீட்டர்கள் உயரத்தில் இக்கிராமம் உள்ளது.

மக்கள் தொகையியல் 

இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி பத்தலபள்ளி மண்டலத்தில் 8,326 குடும்பத்தினரைச் சேர்ந்த 35,318 பேர் வசித்தனர். இம்மக்கள் தொகையில் 18,087 பேர் ஆண்கள் மற்றும் 17,231 பேர் பெண்கள் ஆவர்.
ஆறுவயதிற்குக் குறைவான சிறுவர்கள் 4,386 பேர் இருந்தனர். அவர்களில் 2,243 சிறுவர்கள் மற்றும் 2,143 பேர் சிறுமிகள் ஆவர்.
15,983 பேர் கல்வியறிவு பெற்றிருந்தனர்.

மேற்கோள்கள் 

ஆந்திரப் பிரதேசம் மாநிலத்திலுள்ள ஊர்களும் நகரங்களும்
அனந்தபூர் மாவட்டம்
ஆந்திரப் பிரதேசத்தில் உள்ள மாவட்டங்கள்
யோன் வில்லியம் டிரேப்பர் இல்லம்

யோன் வில்லியம் டிரேப்பர் இல்லம் (), என்றி டிரேப்பர் வானாய்வகம் (), டிரேப்பர் குடில் எனப் பலவாறாக அழைக்கப்படும் இது, நியூயார்க்கின் ஆசுட்டிங்சு-ஆன்-அட்சன் என்னுமிடத்தில் யூ.எசு 9 வழியில் அமைந்துள்ளது. 1837-1882 காலப்பகுதியில், என்றி டிரேப்பர் தனது தந்தையார் யோன் வில்லியம் டிரேப்பருக்குச் சொந்தமான இந்தக் கட்டிடத்தில் ஒரு வானாய்வகத்தை நிறுவினார். இவ்விடத்திலேயே அவர், தொலைநோக்கி மூலம், நிலவில் இனங்காணத்தக்க சிறப்புக்கூறுகளைக் காட்டும் தொடக்ககால ஒளிப்படங்களை 1863ல் எடுத்ததன் மூலம், வானொளிப்படவியல் வரலாற்றை உருவாக்கினார்.

இவ்வில்லம் 1975ல் தேசிய வரலாற்றுச் சின்னமாக அறிவிக்கப்பட்டது. இது டிரேப்பர் குடும்பத்தின் பெயரால் அழைக்கப்படும் ஒரு பூங்காவின் நடுவில் அமைந்துள்ளது. இப்போது இது ஆசுட்டிங்சு வரலாற்றுக் கழகத்தின் அலுவலகமாகவும், உள்ளூர் வரலாற்று அருங்காட்சியகமாகவும் பயன்படுத்தப்படுகின்றது.

மேற்கோள்கள்

அமெரிக்க அருங்காட்சியகங்கள்
சென்னே கொத்தபள்ளி

சென்னே கொத்தபள்ளி (Chenne-kothapalle) என்பது இந்தியாவின் ஆந்திரப் பிரதேச மாநிலத்திலுள்ள அனந்தபூர் மாவட்டத்தில் உள்ள ஒரு கிராமம் ஆகும்.

புவியியல் அமைப்பு 

14°19’03’’ வடக்கு 77°36’26’’ கிழக்கு என்ற அடையாள ஆள்கூறுகளில் சென்னே கொத்தபள்ளி கிராமம் பரவியுள்ளது.

மக்கள் தொகையியல் 

இந்திய நாட்டின் 2011 ஆம் ஆண்டு மக்கள் தொகைக் கணக்கெடுப்பின்படி சென்னே கொத்தபள்ளி கிராமத்தின் மக்கள் தொகை 7,387 ஆகும். இம்மக்கள் தொகையில் 3,752 பேர் ஆண்கள் மற்றும் 3,635 பேர் பெண்கள் ஆவர். 1000 ஆண்களுக்கு 969 பெண்கள் என்ற பாலின விகிதம் இங்கு நிலவுகிறது. ஆறுவயதிற்குக் குறைவான சிறுவர்கள் 749 பேர் இருந்தனர். அவர்களில் 375 சிறுவர்கள் மற்றும் 374 பேர் சிறுமிகள் ஆவர். சிறுவர்களின் பாலின விகிதம் 1000 சிறுவர்களுக்கு 997 சிறுமிகள் என்ற நிலையில் இருந்தது. கல்வியறிவு பெற்றவர்கள் மொத்தமாக 4415 பேர் அதாவது 66.51 சதவீதம் பேர் இங்கு வாழ்ந்தனர். மாநிலத்தின் கல்வியறிவு சதவீதமான 67.41% என்பதைவிட சென்னே கொத்தபள்ளி கிராமத்தின் கல்வியறிவு சதவீதம் அதிகமாகும்

மேற்கோள்கள் 

ஆந்திரப் பிரதேசம் மாநிலத்திலுள்ள ஊர்களும் நகரங்களும்
ஆந்திரப் பிரதேசத்தில் உள்ள மாவட்டங்கள்
அனந்தபூர் மாவட்டம்
அசிட்டைல்முப்பியூட்டைல்சிட்ரேட்டு

அசிட்டைல்முப்பியூட்டைல்சிட்ரேட்டு (Acetyltributylcitrate) என்பது C20H34O8 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். வேதிப்பொருட்களின் நெகிழ்வுத் தன்மையை அதிகரிக்கச் செய்யும் நெகிழ்வூட்டிச் சேர்க்கைப்பொருளாக இது பயன்படுத்தப்படுகிறது. நிறமற்ற திரவமான இச்சேர்மம் கரிமக் கரைப்பான்களில் கரைகிறது. நகச்சாயம் போன்ற அழகுசாதனப் பொருட்களில் இது ஒரு பகுதிப்பொருளாகக் காணப்படுகிறது. முப்பியூட்டைல்சிட்ரேட்டை அசிட்டைலேற்றம் செய்வதன் மூலம் இச்சேர்மத்தைத் தயாரிக்கலாம். பிசு (2- எத்திலெக்சில்) தாலேட்டு மற்றும் இருசமநோனைல் தாலேட்டு ஆகியனவற்றிற்கு மாற்றான ஒரு நெகிழ்வூட்டியாக இது பயன்படுகிறது.

மேற்கோள்கள் 

நெகிழியாக்கிகள்
கார்பாக்சிலேட்டு எசுத்தர்கள்
பியூட்டைல் எசுத்தர்கள்
புக்கராயசமுத்திரம்

புக்கராயசமுத்திரம் (Bukkarayasamudram) என்பது இந்தியாவின் ஆந்திரப் பிரதேச மாநிலத்திலுள்ள அனந்தபூர் மாவட்டத்தில் இருக்கும் ஒரு கிராமம் ஆகும். முதலாம் புக்கராயரின் பெயர் இக்கிராமத்திற்கு வைக்கப்பட்டுள்ளது.

புவியியல் அமைப்பு  
  
14.694444° வடக்கு 77.638056° கிழக்கு என்ற அடையாள ஆள்கூறுகளில் புக்கராயசமுத்திரம் கிராமம் பரவியுள்ளது.

மக்கள் தொகையியல் 

இந்திய நாட்டின் 2011ஆம் ஆண்டு மக்கள் தொகைக் கணக்கெடுப்பின்படி புக்கராயசமுத்திரத்தின் மக்கள்தொகை 22000 ஆக இருந்ததும. மொத்த மக்கள்தொகையில் 11,034 பேர் ஆண்கள் மற்றும் 10,966 பேர் பெண்கள் ஆவர். 1000 ஆண்களுக்கு 994 பெண்கள் என்ற பாலின விகிதம் இங்கு நிலவுகிறது. ஆறுவயதிற்குக் குறைவான சிறுவர்கள் 2,877 பேர் கிராமத்தில் இருந்தனர். இவர்களில் 1487 பேர் சிறுவர்களும் 1,390 பேர் சிறுமிகளும் ஆவர். சிறுவர்களின் பாலின விகிதம் 1000 சிறுவர்களுக்கு 935 சிறுமிகள் என்ற நிலையிலிருந்தது. கல்வியறிவு பெற்றவர்கள் மொத்தமாக 11,824 பேர்; அதாவது 61.83 சதவீதம் பேர்.  மாநிலத்தின் கல்வியறிவு சதவீதமான 67.41 என்பதைவிட புக்கராயசமுத்திரத்தின் கிராமத்தின் கல்வியறிவு சதவீதம் அதிகமாகும்

மேற்கோள்கள் 

ஆந்திரப் பிரதேசம் மாநிலத்திலுள்ள ஊர்களும் நகரங்களும்
அனந்தபூர் மாவட்டம்
ஹோசங்காபாத் மாவட்டம்

ஹோசங்காபாத் மாவட்டம் (Hoshangabad District) மத்திய இந்தியாவின் மத்தியப் பிரதேச மாநிலத்தின் ஐம்பத்து ஒன்று  மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிட நகரம் ஹோசங்காபாத் ஆகும். இது நர்மதாபுரம் கோட்டத்தில் அமைந்துள்ளது.

இடார்சி தொடருந்து சந்திப்பு நிலையம், ஹோசங்காபாத் நகரத்திலிருந்து 18 கி மீ தொலைவில் அமைந்துள்ளது.

அமைவிடம் 
6,703 சதுர கிலோ மீட்டர் பரப்பளவு கொண்ட ஹோசங்காபாத் மாவட்டத்தின் வடகிழக்கில் ராய்சென் மாவட்டம்,  கிழக்கில்  நர்சிங்பூர் மாவட்டம்‎, தென்கிழக்கில் சிந்த்வாரா மாவட்டம் ,  தெற்கில் பேதுல் மாவட்டம்], தென்மேற்கில் ஹர்தா மாவட்டம், வடமேற்கில் செஹோர் மாவட்டம் எல்லைகளாக அமைந்துள்ளது.

புவியியல்
நர்மதை ஆற்றுச் சமவெளியில் அமைந்த இம்மாவட்டத்தின் வடக்கு எல்லையாக நர்மதை ஆறு உள்ளது. இம்மாவட்டத்தின் தெற்கில் சாத்பூரா மலைத் தொடர் அமைந்துள்ளது.

மக்கள் தொகையியல்
2011 ஆம் ஆண்டு இந்திய மக்கள் தொகை கணக்கெடுப்பின் படி இம்மாவட்டத்தின் மொத்த மக்கள் தொகை 1,241,350  ஆக உள்ளது. கிராமப்புறங்களில் 68.58% மக்களும்; நகரப்புறங்களில் 31.42% மக்களும் வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி  விகிதம் 14.49%   ஆக உயர்ந்துள்ளது. மக்கள் தொகையில் 648,725  ஆண்களும்  மற்றும் 592,625 பெண்களும் உள்ளனர். பாலின விகிதம் ஆயிரம் ஆண்களுக்கு   914  914  பெண்கள்  வீதம் உள்ளனர். 6,703 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை அடர்த்தி ஒரு சதுர கிலோ மீட்டர் பரப்பளவில்  185 மக்கள் வாழ்கின்றனர். இம்மாவட்டத்தின் சராசரி  படிப்பறிவு 75.29 % ஆகவும், ஆண்களின் படிப்பறிவு 83.35 %  ஆகவும், பெண்களின் படிப்பறிவு 66.45 % ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை  164,602 ஆக உள்ளது.

சமயம்
இம்மாவட்டத்தில் இந்து சமயத்தவரின் மக்கள் தொகை 1,175,203  (94.67 %)  ஆகவும்,  இசுலாமிய சமய  மக்கள் தொகை  52,269   (4.21 %)  ஆகவும்,  கிறித்தவ, சீக்கிய,  சமண, பௌத்த சமய மக்கள் தொகை கணிசமாக உள்ளது.

மொழிகள்
மத்தியப் பிரதேச மாநிலத்தின் ஆட்சி மொழியான இந்தி மொழியுடன்,  உருது  மற்றும் வட்டார பழங்குடியின மொழிகளும் இம்மாவட்டத்தில் பேசப்படுகிறது.

பொருளாதாரம்

வேளாண்மை
இம்மாவட்டம் வேளாண் பொருளாதரத்தை அடிப்படையாகக் கொண்டது. கோதுமை, நெல், கரும்பு, சோளம், பருப்பு வகைகள் அதிக அளவில் பயிரிடப்படுகிறது.

தொழிற்சாலைகள்
எண்ணெய் பிழிதல், சர்க்கரை ஆலைகள், மரத்தளவாடத் தொழிற்சாலைகள் அதிகம் கொண்டது. 
இடார்சி நகரம் இம்மாவட்டத்தின் பெரும் வணிகச் சந்தையாக உள்ளது.
இந்திய பாதுகாப்பு அச்சகம் மற்றும் நாணயங்கள் உற்பத்திக் கழகம் ஹோசங்காபாத் நகரத்தில் செயல்படுகிறது. மேலும் இராணுவ தளவாடத் தொழிற்சாலை இடார்சி நகரத்தில் உள்ளது.

போக்குவரத்து வசதிகள்

சாலை
தேசிய நெடுஞ்சாலை எண் 69  மற்றும் மாநில நெடுஞ்சாலை எண்கள் 15, 19, 19A  மற்றும் 22  நாட்டின் பிற பகுதிகளுடன் சாலை வழியாக இணைக்கிறது.

தொடருந்து
இடார்சி தொடருந்து சந்திப்பு நிலையம் நாட்டின் அனைத்து நகரங்களையும் இணைக்கும் வகையில் இருப்புப்பாதைகள் உள்ளது. இடார்சி இம்மாவட்டத்தின் மிகப்பெரிய தொடருந்து  நிலையம் ஆகும். இடார்சி தொடருந்து சந்திப்பு நிலையத்திலிருந்து நாள் ஒன்றுக்கு 250 தொடருந்துகள்  வந்து செல்கிறது.

இதனையும் காண்க
மத்தியப் பிரதேச மாவட்டப் பட்டியல்

மேற்கோள்கள்

வெளி இணைப்புகள்
 list of places in Hoshangabad

மத்தியப் பிரதேசத்திலுள்ள மாவட்டங்கள்
இட்டார்சி தொடருந்து சந்திப்பு நிலையம்

இடார்சி தொடருந்து சந்திப்பு நிலையம் (Itarsi Junction)  (நிலைய குறியீடு : ET) மத்தியப் பிரதேசம்  மாநிலத்தின், ஹோசங்காபாத் மாவட்டத்தின், இடார்சி நகரத்தில் அமைந்துள்ளது. 
ஏழு நடைமேடைகள் கொண்ட இடார்சி தொடருந்து சந்திப்பு நிலையத்திலிருந்து நாள் ஒன்றுக்கு 330 தொடருந்துகள் நின்று செல்கிறது. 
இடார்சி தொடருந்து நிலையம் இந்திய இரயில்வேயின் மேற்கு மத்திய ரயில்வே மண்டலம், போபால் இரயில்வே கோட்டத்தின் கீழ் அமைந்துள்ளது. 
இந்தியாவின் கிழக்கிலிருந்து மேற்கேயும், வடக்கிலிருந்து தெற்கேயும் செல்லும் அனைத்து தொடருந்துகளும் இடார்சி தொடருந்து நிலையத்தில் நின்று செல்கிறது.

நின்று செல்லும் வண்டிகள்
 புதுதில்லி (31 தொடருந்துகள்)
 மும்பை (45 தொடருந்துகள் )
 கொல்கத்தா (7 தொடருந்துகள்)
 சென்னை (18 தொடருந்துகள்)
 ஹைதராபாத்  (26 தொடருந்துகள்)
 பெங்களூரு (18 தொடருந்துகள்)
 புனே (16 தொடருந்துகள்)
 அகமதாபாத் (12 தொடருந்துகள்)
 திருவனந்தபுரம் (15 தொடருந்துகள்)
 பாட்னா (13 தொடருந்துகள்)
 கான்பூர் (10 தொடருந்துகள்)
 லக்னோ (32 தொடருந்துகள்)
 ஜபல்பூர் (63 தொடருந்துகள்)
 இந்தூர் (11 தொடருந்துகள்)
 போபால் (77 தொடருந்துகள்Click here for details)
 ஜெய்ப்பூர் (14 தொடருந்துகள்)
 மைசூர் (8 தொடருந்துகள்)
 புரி (2 தொடருந்துகள்)
 குவகாத்தி (3 தொடருந்துகள்)
 ராஞ்சி (2 தொடருந்துகள்)
 வாரணாசி (22 தொடருந்துகள் )
 ஜான்சி (52 தொடருந்துகள்)
 கோவா (2 தொடருந்துகள்)

முக்கிய விரைவு தொடருந்துகள்
 கிராண்ட் டிரங்க் விரைவு வண்டி
 தமிழ்நாடு விரைவுவண்டி
 சென்னை ராஜதானி விரைவுவண்டி

மேற்கோள்கள்

மத்தியப் பிரதேசத் தொடருந்து நிலையங்கள்
முலைக்காம்பு

முலைக்காம்பு (Nipple) பெண்ணினப் பாலூட்டிகளின் முலைகள் அல்லது பால்மடிகளில் முலைப்பாலை தன் சேய்களுக்கு வழங்க அமைந்துள்ள கட்டமைப்பு ஆகும்.   மனிதரல்லாத இனங்களில்  இது பெரும்பாலும் மடிக்காம்பு (teat) எனப்படுகின்றது. மருத்துவத்தில் இது பாப்பில்லா எனப்படுகின்றது. ஆங்கிலச் சொல்லான நிப்பிள் குழந்தைகளுக்கு புட்டிப்பால் கொடுக்கப்படும்போது பொருத்தப்படும் இரப்பர் உறிஞ்சிகளுக்கும் பயன்படுத்தப்படுகின்றது.  மனிதர்களின் ஆண்,பெண் இருபாலருக்கும் முலைக்காம்புகள் உள்ளன. பல பண்பாடுகளில் பெண் முலைக்காம்புகள் பாலின வேட்கைத் தூண்டுதல்களாக பார்க்கப்படுகின்றன. எனவே பொதுவிடங்களில் முலைக்காம்புகளை வெளியே தெரியுமாறு  உடையணிதல் தடை செய்யப்பட்டுள்ளது; சிலவற்றில் அநாகரிகமாக கருதப்படுகின்றது.

மேற்சான்றுகள்

பொது நூல் பட்டியல்

வெளி இணைப்புகள் 

 
 

உடற்கூற்றியல்
சுரப்பிகள்
பாலூட்டிகளின் உடற்கூறியல்
கே. டி. ருக்மணி

கே. டி. ருக்மணி (K. T. Rukmani) தமிழ்த் திரைப்பட உலகின் முதல் அதிரடி நாயகியாவார்.

ஊமைப்படங்களில் 
ஊமைப் படங்கள் உருவாகத் தொடங்கியிருந்த காலகட்டத்தில் ருக்மணி ‘பேயும் பெண்மணியும்’. என்ற ஊமைப்படத்தில் அறிமுகமானார். இந்த படத்தின் இயக்குநர் ஆர். பிரகாசம் ஆவார். பின்னர் இம்பீரியல் ஸ்டுடியோவின் பாமா விஜயம், ராஜா சாண்டோ இயக்கிய விப்ரநாராயணா, சி.வி. ராமனின் இயக்கத்தில் விஷ்ணு லீலா போன்ற ஊமைப்படங்களிலும் ருக்மணி நடித்தார்.

முதல் அதிரடி நாயகி 
அமர்நாத் இயக்கிய தமிழின் முதல் முழு நீள அதிரடித் திரைப்படமான மின்னல் கொடி படத்தில் கதாநாயகியாக நடித்தார். படப்பிடிப்பின்போது குதிரைச் சவாரி செய்யும்போது கீழே விழுந்து பலத்த அடிபட்டு, மாதக் கணக்கில் படுத்த படுக்கையில் கிடந்து, உடல் தேறியபின். ‘மின்னல் கொடி’ முடித்துக் கொடுத்தார். இப்படத்தைத் தொடர்ந்து அதிரடிக் கதாநாயகி வாய்ப்புகள் அவரைத் தேடிவந்தன.  கே. டி. ருக்மணி தமிழ் சினிமாவின் முதல் அதிரடிக் கதாநாயகி என்ற புகழைப் பெற்றார்.

நடித்த  படங்கள்
கே. டி. ருக்மணி நடித்த படங்கள் 
 பாரிஜாத புஷ்பஹாரம் (1932)
 தூக்குத் தூக்கி (1935)
 மனோகரா (1936)
 மின்னல் கொடி (1937)
 பரமசூரமோகினி (1937)
 சாமுண்டீஸ்வரி (1937)
 பாக்கியலீலா (1938)
 பக்தா குமரன் (1939)
 வீர்ரமணி (1939)
 ஜெயக்கொடி (1940)
 திருமங்கை ஆழ்வார் (1940)
 பொன்னருவி (1947)

மேற்கோள்கள் 

தமிழ்த் திரைப்பட நடிகைகள்
திகம்கர் மாவட்டம்

திகம்கர் மாவட்டம் அல்லது டிக்கம்கர் மாவட்டம் (Tikamgarh district) மத்திய இந்தியாவின் மத்தியப் பிரதேச மாநிலத்தின் ஐம்பத்து ஒன்று  மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிட நகரம் டிக்கம்கர்  ஆகும். இது சாகர் கோட்டத்தில் புந்தேல்கண்ட் புவியியல் பகுதியில் அமைந்துள்ளது. இந்திய விடுதலைக்கு முன்னர் இம்மாவட்டம் ஓர்ச்சா சமஸ்தானத்தின் பகுதியாக இருந்தது.

இம்மாவட்டத்தின் நிவாரி, ஓர்ச்சா மற்றும் பிரித்திவிபூர் என 3 வருவாய் வட்டங்களைக் கொண்டு 52-வது புதிய நிவாரி மாவட்டம்  1 அக்டோபர் 2018 அன்று நிறுவப்பட்டது.

பொருளாதாரம்
பொருளாதாரத்தில் மிகவும் பின் தங்கிய 250 இந்திய மாவட்டங்களில் செஹோர் மாவட்டமும் ஒன்றாக இந்திய அரசால் 2006- ஆம் ஆண்டில் அறிவிக்கப்பட்டுள்ளது.
எனவே இம்மாவட்டத்தின் ஊரக வளர்ச்சி திட்டங்களுக்கு இந்திய அரசின்
பஞ்சாயத்து ராஜ் அமைச்சகம் ஆண்டுதோறும் நிதி உதவி வழங்கி வருகிறது.

மாவட்ட நிர்வாகம்
டிக்கம்கர் மாவட்டம் மூன்று உட்கோட்டங்களாகவும்; டிக்கம்கர், பல்தேவ்கர், நிவாரி, பிரிதிவிபூர், ஜாதரா, ஓர்ச்சா, லித்தோரக்காஸ், கர்க்காபூர் மற்றும் பலேரா என ஒன்பது வருவாய் வட்டங்களைக் கொண்டது.
 
மேலும் ஊரக வளர்ச்சி திட்டங்களை நடைமுறைப்படுத்த டிக்கம்கர், பல்தேவ்கர், ஜாதரா, பலேரா, நிவாரி மற்றும் பிரிதிவிபூர் என ஆறு ஊராட்சி ஒன்றியங்களைக் கொண்டுள்ளது.

அரசியல்
டிக்கம்கர் மாவட்டம் டிக்கம்கர், பிரிதிவிபூர், ஜாதரா, கர்காபூர், நிவாரி என ஐந்து சட்டமன்ற தொகுதிகளை கொண்டுள்ளது. இவ்வைந்து சட்டமன்ற தொகுதிகளும் டிக்கம்கர் நாடாளுமன்ற மக்களவை தொகுதியின் கீழ் வருகிறது.

மக்கள் தொகையியல்
2011 ஆம் ஆண்டு இந்திய மக்கள் தொகை கணக்கெடுப்பின் படி இம்மாவட்டத்தின் மொத்த மக்கள் தொகை 
1,445,166 ஆக உள்ளது. கிராமப்புறங்களில் 82.71% மக்களும்; நகரப்புறங்களில் 17.29% மக்களும் வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி  விகிதம் 20.13%  ஆக உயர்ந்துள்ளது. மக்கள் தொகையில் 760,355  ஆண்களும்  மற்றும் 684,811 பெண்களும் உள்ளனர். பாலின விகிதம் ஆயிரம் ஆண்களுக்கு   பெண்கள்  வீதம் உள்ளனர். 5,048 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 901 மக்கள் வாழ்கின்றனர். இம்மாவட்டத்தின் சராசரி  படிப்பறிவு 61.43% ஆகவும், ஆண்களின் படிப்பறிவு 71.77%  ஆகவும், பெண்களின் படிப்பறிவு 49.97% ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை  227,564 ஆக உள்ளது.

சமயம்
இம்மாவட்டத்தில் இந்து சமயத்தவரின் மக்கள் தொகை 1,383,475  (95.73 %)  ஆகவும்,  இசுலாமிய சமய  மக்கள் தொகை 44,143   (3.05 %)  ஆகவும்,  கிறித்தவ, சீக்கிய,  சமண, பௌத்த சமய மக்கள் தொகை கணிசமாக உள்ளது.

மொழிகள்
மத்தியப் பிரதேச மாநிலத்தின் ஆட்சி மொழியான இந்தி மொழியுடன்,  உருது  மற்றும் வட்டார மொழிகளும் இம்மாவட்டத்தில் பேசப்படுகிறது.

மாவட்ட எல்லைகள்

இதனையும் காண்க
மத்தியப் பிரதேச மாவட்டப் பட்டியல்
 ஓர்ச்சா சமஸ்தானம்

மேற்கோள்கள்

வெளி இணைப்புகள்
 டிக்கம்கர் மாவட்ட இணையதளம் 
பந்தல்கண்ட் இணையதளம்  
 குடிநீர் பிரச்னையை சமாளிக்க 3 மனைவிகளை கட்டிக் கொள்ளுங்கள் : நீதிபதி சர்ச்சை பேச்சு

 
மத்தியப் பிரதேசத்திலுள்ள மாவட்டங்கள்
புந்தேல்கண்ட்
ஹர்தா மாவட்டம்

ஹர்தா மாவட்டம் (Harda District) மத்திய இந்தியாவின் மத்தியப் பிரதேச மாநிலத்தின் ஐம்பத்து ஒன்று  மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிட நகரம் ஹர்தா ஆகும். போபால் நகரத்திலிருந்து ஹர்தா நகரம் 168 கி மீ தொலைவில் உள்ளது. இது நர்மதாபுரம் கோட்டத்தில் அமைந்துள்ளது.

நர்மதை ஆற்று சமவெளியில் ஹர்தா மாவட்டத்தின் வடக்கு எல்லையாக நர்மதை ஆறு உள்ளது. இம்மாவட்டத்தின் தெற்கில் சத்புரா மலைத்தொடர்
அமைந்துள்ளது. இம்மாவட்டத்தின் மொத்த பரப்பளவில் 50% காடுகளைக் கொண்டது. நர்மதை, கஞ்சால் மற்றும் மாசக் ஆறுகள் இம்மாவட்டத்தில் பாய்கிறது.

மாவட்ட நிர்வாகம்
ஹர்தா மாவட்டம் ஒன்பது வருவாய் வட்டங்களையும், மூன்று நகராட்சிகளையும், 567 கிராமங்களையும், மூன்று ஊராட்சி ஒன்றியங்களையும் கொண்டுள்ளது.

இதனையும் காண்க
மத்தியப் பிரதேச மாவட்டப் பட்டியல்

மாவட்ட எல்லைகள்

மேற்கோள்கள்

வெளி இணைப்புகள்
 ஹர்தா மாவட்ட இணையதளம் 
பார்க்க வேண்டிய இடங்கள்

மத்தியப் பிரதேசத்திலுள்ள மாவட்டங்கள்
1,2-இருகுளோரோபுரொப்பேன்

1,2-இருகுளோரோபுரொப்பேன் (1,2-Dichloropropane) என்பது C3H6Cl2 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். நிறமற்றதும் எளிதில் தீப்பற்றக்கூடியதுமான இச்சேர்மம் ஒரு குளோரோகார்பன் என வகைப்படுத்தப்பட்டுள்ளது. இனிய மணம் கொண்ட இச்சேர்மம், கரிம குளோரின் சேர்மமான எபிகுளோரோவைதரின் தயாரிக்கும்போது உடன் விளைபொருளாகக் கிடைக்கிறது.

பயன்கள் 

பெர்குளொரோயெத்திலீன் மற்றும் குளோரினேற்றம் பெற்ற பிற வேதிப்பொருட்கள் தயாரிக்கும் போது இடைநிலைப் பொருளாகவும் 1,2-இருகுளோரோபுரொப்பேன் கிடைக்கிறது.  மண்புகை நஞ்சாகவும் வேதியியல் இடைநிலையாகவும் இது ஒருகாலத்தில் பயன்படுத்தப்பட்டது. மேலும் இது தொழிலகக் கரைப்பான், சாயம் நீக்கி, மெருகுப் பூச்சு மற்றும் மரப்பூச்சு நீக்கி போன்ற பயன்பாடுகளையும் கொண்டுள்ளது. தற்பொழுது இவற்றில் சில பயன்கள் வழக்கொழிந்துவிட்டன.

புற்றுநோய் ஊக்கி 

யப்பானின்  அச்சிடும் நிறுவன  ஊழியர்கள் மத்தியில், காணப்பட்ட பித்த நாளப்புற்றுநோயை தொடர்ந்து ஆராய்ந்த யப்பான் சுகாதாரம் மற்றும் தொழிலாளர் நலன் அமைச்சகம் மார்ச்சு 2013 இல் ஒர் அறிக்கையை வெளியிட்டது. அச்சிடும்நிறுவனத் தொழிலாளர்கள் பயன்படுத்திய தூய்மையாக்கிகளில் 1,2-இருகுளோரோபுரொப்பேன் கலந்திருக்கிறது.  1,2-இருகுளோரோபுரொப்பேனை ஒரு புற்றுநோய் ஊக்கி என்பதற்கு இவையே நியாயமான ஆதாரமாகும் என்று அந்த அறிக்கை தெரிவிக்கிறது

கல்லீரல் மற்றும் மடிச்சுரப்பிகளில் கட்டி வளர்ச்சிக்கும் 1,2-இருகுளோரோபுரொப்பேன்  காரணமகிறதென  விலங்குகள் குறித்த ஆய்வுகளில் இருந்து பெறப்பட்ட தரவுகள் காட்டுகின்றன. மேலும், விலங்குகள் குறித்த தொடர் ஆய்வுகளின் நச்சுத்தன்மை சுவாசத் தரவுகளும் இதை உறுதிப்படுத்துவதாக தொழில் பாதுகாப்பு மற்றும் சுகாதார தேசிய நிறுவனம் தெரிவிக்கிறது.

மேற்கோள்கள் 

கரிம ஆலைடுகள்
குளோரோ ஆல்க்கேன்கள்
இனிப்பு மணம் கொண்ட இரசாயனங்கள்
தமோ மாவட்டம்

தமோ மாவட்டம் (Damoh District) மத்திய இந்தியாவின் மத்தியப் பிரதேச மாநிலத்தின் ஐம்பத்து ஒன்று  மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிட நகரம் தமோ ஆகும். இது சாகர் கோட்டத்தில் புந்தேல்கண்ட் புவியியல் பகுதியில் அமைந்துள்ளது.

மாவட்ட நிர்வாகம் 
தமோ மாவட்டம் நான்கு வருவாய் உட்கோட்டங்களும்; தமோ, ஹட்டா, பதாரியா, ஜபேரா, பதேரா, பட்டியாகர் மற்றும் தெண்டுகேடா என வருவாய் வட்டங்களும்; இரண்டு நகராட்சிகளும்; நான்கு நகரப் பஞ்சாயத்துக்களும்; 460 பஞ்சாயத்து கிராமங்களும்; 1229 கிராமங்களும் கொண்டது. தமோ, ஹட்டா, பதாரியா, ஜபேரா,  பதேரா, பட்டியாகர் மற்றும் தெண்டுகேடா என ஏழு ஊராட்சி ஒன்றியங்களையும் கொண்டது.

அரசியல் 
இம்மாவட்டம் பதாரியா, தமோ, ஜபேரா மற்றும் ஹட்டா என நான்கு மத்தியப் பிரதேச சட்டமன்ற தொகுதிகளை கொண்டது. இந்நான்கு சட்டமன்றத் தொகுதிகளும் தமோ நாடாளுமன்ற மக்களவைத் தொகுதியின் கீழ் வருகிறது.

பொருளாதாரம் 
வறண்ட வானிலை கொண்டது இம்மாவட்டம்.  பொருளாதாரத்தில் மிகவும் பின் தங்கிய 250 இந்திய மாவட்டங்களில் ஒன்றாக தமோ மாவட்டம்  இந்திய அரசால் 2006- ஆம் ஆண்டில் அறிவிக்கப்பட்டுள்ளது.
எனவே இம்மாவட்டத்தின் ஊரக வளர்ச்சி திட்டங்களுக்கு இந்திய அரசின்
பஞ்சாயத்து ராஜ் அமைச்சகம் ஆண்டுதோறும் நிதி உதவி வழங்கி வருகிறது.

மக்கள் தொகையியல்
2011 ஆம் ஆண்டு இந்திய மக்கள் தொகை கணக்கெடுப்பின் படி இம்மாவட்டத்தின் மொத்த மக்கள் தொகை  1,264,219 ஆக உள்ளது. கிராமப்புறங்களில் 80.18% மக்களும்; நகரப்புறங்களில் 19.82% மக்களும் வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி  விகிதம் 16.63%   ஆக உயர்ந்துள்ளது. மக்கள் தொகையில் 661,873  ஆண்களும்  மற்றும் 602,346 பெண்களும் உள்ளனர். பாலின விகிதம் ஆயிரம் ஆண்களுக்கு  910 பெண்கள்  வீதம் உள்ளனர்.  7,306  சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 173 மக்கள் வாழ்கின்றனர். இம்மாவட்டத்தின் சராசரி  படிப்பறிவு 69.73% ஆகவும், ஆண்களின் படிப்பறிவு 79.27%  ஆகவும், பெண்களின் படிப்பறிவு 59.22% ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை  
191,968 ஆக உள்ளது.

சமயம் 
இம்மாவட்டத்தில் இந்து சமயத்தவரின் மக்கள் தொகை 1,186,420  (93.85 %)  ஆகவும்,  இசுலாமிய சமய  மக்கள் தொகை  47,966   (3.79 %)  ஆகவும்,  சமண சமய மக்கள் தொகை 25,005 (1.98 %)  ஆகவும், கிறித்தவ, சீக்கிய,  பௌத்த சமய மக்கள் தொகை கணிசமாக உள்ளது.

மொழிகள் 
மத்தியப் பிரதேச மாநிலத்தின் ஆட்சி மொழியான இந்தி மொழியுடன்,  உருது  மற்றும் வட்டார மொழிகளும் இம்மாவட்டத்தில் பேசப்படுகிறது.

இதனையும் காண்க
மத்தியப் பிரதேச மாவட்டப் பட்டியல்

மாவட்ட எல்லைகள்

மேற்கோள்கள்

வெளி இணைப்புகள் 

 தமோ மாவட்ட இணையதளம்

 
மத்தியப் பிரதேசத்திலுள்ள மாவட்டங்கள்
புந்தேல்கண்ட்
கண்ணன் சௌந்தரராஜன்

கண்ணன் சௌந்தரராஜன்  (Kannan Soundararajan) ஒரு கணிதவியலாளர், ஸ்டான்ஃபோர்டு பல்கலைக்கழகத்தில் கணிதப் பேராசிரியராகப் பணியாற்றுகிறார். 2006 ஆம் ஆண்டு ஸ்டான்போர்ட் செல்லும்  முன் அவர் மிச்சிகன் பல்கலைக்கழகத்தில் ஆசிரியராக இருந்தார்.  அவர் தனது இளங்கலைப் படிப்பை மிச்சிகன் பல்கலைக்கழகத்தில் முடித்தார். அவரது முக்கிய ஆராய்ச்சி ஆர்வம் படிக உருநிறை எல் செயல்பாடுகள்  குறிப்பாக பகுப்பாய்வு எண் கோட்பாடு மற்றும் பெருக்கல் எண் கோட்பாடு துணைத்துறைகள் ஆகும்.

வெளியீடுகள் 
 R. Holowinsky and K. Soundararajan, "Mass equidistribution for Hecke eigenforms," 	arXiv:0809.1636v1
 K. Soundararajan, "Nonvanishing of quadratic Dirichlet L-functions at s=1/2" arXiv:math/9902163v2

மேற்கோள்கள் 
AMS-MAA-SIAM Frank and Brennie Morgan Prize for Outstanding Research in Mathematics by an Undergraduate Student. Notices of the American Mathematical Society, vol. 43 (1996), no. 3, pp. 323–324
http://www.math.ufl.edu/~fgarvan/ramanujan/things/fsrp.html 
http://www.infosys-science-foundation.com/prize/laureates/2011/kannan-soundararajan.asp
http://www.ostrowski.ch/pdf/preis2011.pdf
"ICM Plenary and Invited Speakers since 1897". International Congress of Mathematicians.

வெளி இணைப்புகள் 
 Homepage at Stanford University
 Making Waves
 Mathematics Genealogy Project
 Kannan Soundararajan's results at the International Mathematical Olympiad
 Infosys Prize 2011

இந்தியக் கணிதவியலாளர்கள்
வாழும் நபர்கள்
கோசாம்பி

கௌசாம்பி அல்லது கோசாம்பி (Kausambi or Kosambi )  பரத கண்டத்தின்  பண்டைய நகரங்களில் ஒன்றாகும். இந்நகரம் வேத கால கோசல நாட்டின் தலைநகராக இருந்தது. கௌசாம்பி நகரம், புத்தர் தர்மத்தை உபதேசித்த இடங்களில் ஒன்றாகும்.

அக்பருக்கு முன்னர் பிரயாக்ராஜ் என அழைக்கப்பட்ட  இன்றைய அலகாபாத் நகரத்திலிருந்து தென்மேற்கில் 56 கிலோ மீட்டர் தொலைவில்  யமுனை ஆற்றாங்கரையில் கௌசாம்பி மாவட்டத்தில் உள்ளது. இந்நகரத்தில் அசோகர் நிறுவிய மணற்கல்லால் ஆன அசோகரின் ஸ்தூபி ஒன்றை ஜஹாங்கீர் பெயர்த்தெடுத்து அலகாபாத் கோட்டையில் நிறுவினான்.

வரலாறு
வேதகாலம் முதல் மௌரியப் பேரரசு மற்றும் குப்தப் பேரரசு காலத்தில் கௌசாம்பி நகரம் முக்கிய நகரங்களில் ஒன்றாக விளங்கியது.
பிற்கால வேத காலத்தின் போது இந்நகரம் சிறப்பு குறைந்த சிறு நகராக விளங்கியது.

வத்ச நாட்டின் தலைநகராக இருந்தது கௌசாம்பி நகரம். புஷ்யமித்திர சுங்கன் பேரரசில், சுங்கப் பேரரசிற்கு கப்பம் செலுத்தும் நாடாக இருந்தது கௌசாம்பியின் வத்ச நாடு.
சுங்கப் பேரரசின் வீழ்ச்சிக்குப் பின்னர் பதினாறு மகாஜனபதங்களில் ஒன்றான கௌசாம்பியை தலைநகராகக் கொண்ட வத்சநாடு விளங்கியது.

கௌதம புத்தர் காலத்தின் போது இந்தியாவின் நான்கு திசைகள் கூடுமிடத்தில் அமைந்த கௌசாம்பி நகரம், இந்தியாவின் பெரும் வணிக மையமாக விளங்கியது.

கௌசாம்பி நகரத்தில் 1949 மற்றும் 1951-1952 ஆண்டுகளில் அகழ்வாராய்ச்சிகள் மேற்கொள்ளப்பட்டது. கதிரியக்கக்கரிமக் காலக்கணிப்பு சோதனையில்,
கி மு 390 முதல் கி பி 600 முடிய உள்ள இடைப்பட்ட காலத்தில் கௌசாம்பி நகரம் இருந்திருக்கலாம் எனத் தெரிகிறது.

கௌசாம்பி நகரம் கோட்டைச் சுவர்களால் சூழப்பட்ட ஒழுங்கற்ற நீள்வட்ட அமைப்பு கொண்டதாக இருந்திருக்கிறது. இந்நகரம் 6.5 கி. மீ பரப்பளவு கொண்டிருந்தது.

மௌரியப் பேரரசர் அசோகரின் தூண்களில் ஒன்றான  அலகாபாத் தூண் கௌசாம்பில் இருந்தது. இத்தூணை மொகலாய பேரரசன் ஜஹாங்கீரால் அலகாபாத் கோட்டையில் நிறுவப்பட்டது.

படக்காட்சிகள்
கோசாம்பி தொல்லியல் களத்தில் கண்டெடுக்கப்பட்ட தொல்பொருட்களின் படங்கள்:

தற்கால கௌசாம்பி
இந்தியாவின் உத்தரப் பிரதேசம் மாநிலத்தில் அலகாபாத் கோட்டத்தில் கௌசாம்பி மாவட்டம் என்ற பெயரில் உள்ளது.

இதனையும் காண்க

 அசோகர் கல்வெட்டுக்களின் பட்டியல்
 அசோகரின் பெரிய தூண் கல்வெட்டுக்கள்
 அசோகரின் சிறு தூண் கல்வெட்டுகள்
 அசோகரின் பெரும் பாறைக் கல்வெட்டுக்கள்
 அசோகரின் சிறு பாறைக் கல்வெட்டுக்கள்

அடிக்குறிப்புகள்

மேற்கோள்கள்
 கௌசாம்பி குறித்தான உ பி மாநில இணையதளம் 
Early history of Kausambi, IIT Delhi archive 
Entry on Kosambi in the Buddhist Dictionary of Pali Proper Names
Tripathi, Aruna; The Buddhist Art of Kausambi from 300 BC-AD 550, New Delhi, D.K. Printworld, 2003,

வெளி இணைப்புகள்
  கௌசாம்பி மாவட்ட இணையதளம் 

உத்தரப் பிரதேச மாநிலத்திலுள்ள ஊர்களும் நகரங்களும்
இந்தியத் தொல்லியற்களங்கள்
உத்தரப் பிரதேசத்தின் வரலாறு
இந்தியத் தொல்லியற்களங்கள்
பண்டைய இந்திய நகரங்கள்
தனகல்லு

தனகல்லு (Tanakal) என்பது இந்தியாவின் ஆந்திரப் பிரதேச மாநிலத்திலுள்ள அனந்தபூர் மாவட்டத்தில் இருக்கும் தனகல்லு மண்டலத்தில் உள்ள ஒரு கிராமம் ஆகும்.

புவியியல் அமைப்பு 

13.92° வடக்கு 78.18° கிழக்கு என்ற அடையாள ஆள்கூறுகளில் தனகல்லு கிராமம் பரவியுள்ளது.

மேற்கோள்கள் 

ஆந்திரப் பிரதேசம் மாநிலத்திலுள்ள ஊர்களும் நகரங்களும்
அனந்தபூர் மாவட்டம்
அழகப்பா ராம்மோகன்

அழகப்பா ராம்மோகன் (Alagappa Rammohan) (5, நவம்பர், 1939 - 12, திசம்பர், 2019) என்பவர்  ஐக்கிய அமெரிக்காவின், இல்லினாய்ஸ் மாகாணத்தில் உள்ள சிகாகோ நகரில் வாழும் ஒரு தமிழர் ஆவார். இவர் பிறந்தது மலேசியாவின் பினாங்கு பூர்வீகம் தமிழகத்தின் உள்ள கானாடுகாத்தான். தமிழைப் பரப்புவதற்காகவும் தமிழ்ப் பிள்ளைகளுக்கு உதவுவதற்காகவும் உலக தமிழ் வளர்ச்சி அறக்கட்டளை அமைப்பை உருவாக்கி அதன் இயக்குநராக இருந்தார்.

திருக்குறள் பணிகள் 
அமெரிக்காவில் பொறியாளராக பணியாற்றிய இவர் ஓய்வு பெற்ற பிறகு தமிழ்ப் பணிகள் செய்யத்துவங்கினார். 2000 ஆண்டு திருக்குறள் பொதுமறை என்ற பெயரில் திருக்குறள் நூலை 1,824 பக்கங்களுடன் ஒவ்வொரு அதிகாரத்திற்கும் நான்கு பக்கங்களில் படங்களுடன் தமிழிலும் ஆங்கிலத்திலும் விளக்கம் போன்றவற்றுடன் உயர்ந்த தரத்தில் விவிலியம் தாளில் அச்சிட்டு சென்னையில் வெளியிட்டார். இதைத் தவிர, காமத்துப் பால் குறள்களையும் எஸ். பி. பாலசுப்பிரமணியம். - சித்ரா ஆகியோரைக் கொண்டு பாட வைத்து குறுந்தகடுகளாக பதிவு செய்திருக்கிறார். திருக்குறளின் கருத்துகளை 108 மந்திரங்களாக்கி அதையும் பத்து நிமிடம் ஓடக்கூடிய குறுந்தகடு மற்றும் ஒலி நாடாவாக வெளியிட்டிருக்கிறார்.

தமிழில் ஸ்டீபன் ஹாக்கிங்கின் படைப்பு﻿ 
அமெரிக்காவில் உள்ள அனென்பெர்க் அறக்கட்டளை இயற்பியல் கணிதத்தை மாணவர்களுக்குப் எளிய நடையில் புதிய கோணத்தில் வடிவமைப்பவர்களுக்கு 6 மில்லியன் டாலர் பரிசு என 1986-ல் அறிவித்தது. இந்தச் சவாலை ஏற்று, இயற்பியல் அறிவியலாளர் ஸ்டீபன் ஹாக்கிங் அரை மணி நேரத்திற்கு ஒரு காட்சி விளக்கம் வீதம் 26 மணி நேரம் ஓடக் கூடிய ‘காலம் ஒரு வரலாற்றுச் சுருக்கம்’ என்ற பாடத் திட்டத்தை ஆங்கிலத்தில் உருவாக்கிக் கொடுத்துப் பரிசு பெற்றார்.
இத்தகைய சிறந்த படைப்பைத் அழகப்பா ராம்மோகன் தமிழ்ப் பிள்ளைகளுக்காக 2000 ஆண்டு ஒரு கோடி ரூபாய் செலவில் தமிழில் மொழியாக்கம் செய்தார். இதுவரை தமிழகம், இலங்கை, மலேசியா, புதுச்சேரியில் 68 பள்ளிகளில் இந்தப் பாடத்திட்டத்தை அறிமுகம் செய்துவிட்டார். தமிழக குழந்தைகளுக்கும் கொண்டுவந்து சேர்க்க முயற்சி செய்துவருகிறார்.

எழுதிய நூல்கள் 
 திருக்குறள் - தமிழ்ப் பண்பாட்டுக் கையேடு 2000
 தொழில் முனைப்பாற்றலும் தமிழர்களும் 2005
 நினைக்கப்பட வேண்டியவர்கள், 2002

மேற்கோள்கள் 

சிவகங்கை மாவட்ட நபர்கள்
பதிப்பாளர்கள்
தமிழ் எழுத்தாளர்கள்
2019 இறப்புகள்
ஐக்கிய அமெரிக்க மக்கள்
1939 பிறப்புகள்
அறிவியல் தமிழ்
பினாங்கு மக்கள்
தர்மவரம்

தர்மவரம் (Dharmavaram) என்பது இந்தியாவின்  ஆந்திரப் பிரதேச மாநிலத்திலுள்ள ஸ்ரீசத்ய சாய் இருக்கும் ஒரு நகரமாகும். கைத்தறி பட்டுச்சேலைகளுக்கு இந்நகரம் மிகவும் புகழ்பெற்ற நகரமாகும். மேலும் இந்நகரம் பஞ்சு, பட்டு நெசவு தொழிலகங்கள் மற்றும் தோல் பொம்மைகள் போன்றனவற்றிற்கும் புகழ்பெற்ற நகரமாக உள்ளது.

புவியியல் அமைப்பு    
14.43° வடக்கு 77.72° கிழக்கு என்ற அடையாள ஆள்கூறுகளில் தர்மவரம் நகரம் பரவியுள்ளது . மேலும் கடல்மட்டத்தில் இருந்து சராசரியாக் 345 மீட்டர்கள் உயரத்தில் இந்நகரம் உள்ளது.

பெயர்க்காரணம் 
தர்மவரம் நகரில் உள்ள தண்ணீர்த்தொட்டியை கிரியசக்தி ஒதியார் என்பவர் கட்டினார். அவருடைய தாயாரின் பெயரான தர்மாம்பாள் என்ற பெயரிலிருந்து இந்நகரத்திற்கான பெயர் சூட்டப்பட்டுள்ளது.

நிர்வாகம்

நகராட்சி நிர்வாகம் 
1 ஏப்ரல் 1964ல் நிறுவப்பட்ட தர்மாவரம் நகராட்சி, தற்போது சிறப்பு நிலை நகராட்சி தகுதி பெற்றுள்ளது. 
42.5  சதுர கிலோ மீட்டர் பரப்பு கொண்ட தர்மாவரம் நகராட்சி மன்றம் 40 உறுப்பினர்களைக் கொண்டது.

மக்கள்தொகை பரம்பல்
2011ம் ஆண்டின் மக்கள்தொகை கணக்கெடுப்பின் படி, தர்மாவரம் நகரத்தின் மொத்த மக்கள் தொகை 1,21,874. அதில் ஆண்கள் 62.250 ஆகவும், பெண்கள் 59,624 ஆகவும் உள்ளனர். பாலின விகிதம், ஆயிரம் ஆண்களுக்கு 958 பெண்கள் வீதம் உள்ளனர். எழுத்தறிவு பெற்றவர்கள் 77,564   (71.07 %)  ஆகவுள்ளனர்.

மக்கள்தொகையில் இந்துக்கள் 85.73 % ஆகவும், இசுலாமியர்  13.68 %  ஆகவும், மற்றவர்கள் 0.68% ஆகவுள்ளனர்.

பொருளாதாரம் 
தூய்மையான பட்டுச்சேலைகளுக்கு இந்நகரம் புகழ்பெற்றது. நகரத்தின் பொருளாதாரம் நெசவுத் தொழிலையே சார்ந்துள்ளது. தர்மவரத்தில் மழைபொழிவு குறைவாக இருப்பதால், நிலத்தடி நீரைக் கொண்டு நிலக்கடலை சாகுபடி செய்யப்படுகிறது.

போக்குவரத்து 
ஆந்திரப் பிரதேச மாநில சாலைப் போக்குவரத்து நிறுவனம்  தர்மவரம் பேருந்து நிலையத்தில் இருந்து பேருந்து சேவையை இயக்குகிறது. பெங்களூரு – ஐதராபாத் தொடருந்துப் பாதையில் தர்மாவாரம் சந்திப்பு தொடருந்து நிலையம் பிரதானமாக இருக்கிறது.

மேற்கோள்கள் 

ஆந்திரப் பிரதேசம் மாநிலத்திலுள்ள ஊர்களும் நகரங்களும்
அனந்தபூர் மாவட்டம்
மோசூர் முத்துமாரியம்மன் திருக்கோயில்

மோசூர் முத்துமாரியம்மன் திருக்கோயில் என்பது இந்தியாவின் தமிழ்நாடு மாநிலத்தில், ராணிப்பேட்டை மாவட்டம் அரக்கோணம் தாலுகா, மோசூர் கிராமத்தில் அமைந்துள்ள பழமை வாய்ந்த ஒரு இந்துக் கோயில் ஆகும். இது குட்டைக்கரையம்மன் கோயில் என்றும் அழைக்கப்படுகிறது.

அம்மன் துதி

தனி சன்னதி
முத்துமாரியம்மன் ஆலயத்தில் தவக்காளியம்மனுக்கு தனி சன்னதி அமைந்துள்ளது. சன்னதியின்  முன்பாக  பிள்ளையாரும், முருகனும் காட்சியளிக்கின்றனர்.

வழிபாடுகள்
ஆலயத்திற்கு வரும் பக்தர்கள் மாவிளக்கு ஏற்றுதல், புடவை சாற்றுதல், தொட்டில் கட்டுதல் போன்ற வழிபாடுகள் செய்து வருகின்றனர்.  பௌர்ணமி மற்றும் அமாவாசை போன்ற நாட்களில் அபிஷேக அலங்காரம் நடைபெறுகிறது. இந்நாளில் பக்தர்கள் அதிகளவில் வருகை புரிகின்றனர்.

திருவிழாக்கள்

ஆடித்திருவிழா 
ஆலயத்தில் ஆடி உற்சவத்திருவிழா வருடாந்தோறும் சிறப்பாக நடந்துவருகிறது. நாள்தோறும் சிறப்பு பூசைகளும், அலங்காரமும், முக்கியமாக ஆடி அமாவாசை அன்று இரவு அம்மனுக்கு ஊஞ்சல் உற்சவம் நடைபெற்றுவருகிறது.

ஆடி நான்காம் வாரம் ஞாயிற்றுக்கிழமையன்று  மலர் அலங்காரத்தில் அம்மன் திருவீதி உலாவானது நடைபெறும். இந்த நாளன்று பக்தர்கள் அம்மனுக்கு பொங்கல் படைத்தல், கூழ் வார்த்தல் போன்றவை நிகழ்த்திவருகின்றனர். ஆடி வெள்ளி நாட்களில் திரளான பக்தர்கள் வருகை புரிகின்றனர்.

ஜாத்திரை திருவிழா

சித்திரை மாதத்தில் ஊர் சாட்டுதல் நிகழ்ந்து, ஏழு நாட்கள் நடைபெறும் திருவிழாவே ஜாத்திரை ஆகும். ஒரு வாரத்திற்கு அம்மன் கரகமானது ஊரைச் சுற்றி வரும். புதன்கிழமையன்று கிராமதேவி ஏரிக்கரை பொன்னியம்மன் ஆலயத்திலிருந்து கரகம் சிங்காரிக்கப்பட்டு பம்பை, உடுக்கை, மேளதாளத்தோடு பக்தர்கள் முத்துமாரியம்மன் ஆலயத்திற்கு வந்து சேருவர். சனிக்கிழமையன்று, இரவு நேர்த்திக்கடன் செய்யும் பக்தர்கள் வேப்பஞ்சலை செலுத்தி, கும்பச்சோறு படைத்து வழிபடுகின்றனர்.

அம்மன் அலங்காரம்
அம்மனுக்கு பால்,தயிர், இளநீர் போன்றவை அபிஷேகத்திற்கும்,  மலர்கள் அம்மன் அலங்காரத்திற்கும் முக்கிய பங்கு வகிக்கிறது.

அருகிலுள்ள பழமையான கோவில்கள்
அகத்தீஸ்வரர் கோவில்
பொன்னியம்மன் கோவில்
பச்சையம்மன் கோவில்
திரௌபதியம்மன் கோவில்

திருக்கோயிலுக்கு செல்லும் வழிகள்
சென்னை-அரக்கோணம் நெடுஞ்சாலைக்கு இடையே, திருவாலங்காடு ரயில் நிலையம் வழியாக கோயிலை சென்றடையலாம்.

சென்னை-அரக்கோணம் ரயில் நிலையத்திற்கு இடையே, மோசூர் ரயில் நிலையம் உள்ளது. அங்கிருந்து சுமார் 5 நிமிடம் நடை பயண தொலைவில் ஆலயம் அமைந்துள்ளது.

கட்டிட பணிகள்
அருள்மிகு முத்துமாரியம்மன் திருக்கோயிலுக்கு வரும் பக்தர்கள் மற்றும் கிராம பொதுமக்களும் ஒன்றினைந்து கட்டிட வேலைப்பாடுகளை மென்மேலும் நடத்திவருகின்றனர்.அம்மனை குலதெய்வமாக கொண்ட சந்ததியினர் அம்மனை வழிபட்டுச்செல்கின்றனர்.

தமிழ்நாட்டிலுள்ள மாரியம்மன் கோயில்கள்
வேலூர் மாவட்டத்திலுள்ள அம்மன் கோயில்கள்
சம்பல் மாவட்டம்

சம்பல் மாவட்டம் (Sambhal district) இந்தியாவின் உத்தரப் பிரதேச மாநிலத்தின் 70  மாவட்டங்களில் ஒன்றாகும். இம்மாவட்டத் தலைமையிடம் சம்பல் நகரம் ஆகும். இது மொராதாபாத் கோட்டத்தில் அமைந்துள்ளது. 

இம்மாவட்டம் 23 சூலை 2012-ஆம் ஆண்டில் புதிதாக துவக்கப்பட்ட மூன்று மாவட்டங்களில் ஒன்றாகும். மற்ற இரண்டு புதிய மாவட்டங்கள் பிரபுத்தா நகர் மாவட்டம் மற்றும் பஞ்சசீல நகர் மாவட்டம் ஆகும்.

அமைவிடம்
அம்ரோகா மாவட்டம்,  மொராதாபாத் மாவட்டம், இராமப்பூர் மாவட்டம், பதாவுன் மாவட்டம், அலிகார் மாவட்டம் மற்றும் புலந்தசகர் மாவட்டங்கள் எல்லைகளாக சூழ்ந்துள்ளது.

அருகில் உள்ள பெருநகரம் புதுதில்லியாகும். சம்பல் நகரம் புதுதில்லியிலிருந்து கிழக்கே 158.6 கி மீ தொலைவில் உள்ளது. அருகில் உள்ள பிற நகரங்கள் காசியாபாத், நொய்டா மற்றும் ஹப்பூர் ஆகும். சம்பல் நகரம் மாநிலத் தலைநகரம் லக்னோவிலிருந்து வடமேற்கே 355 கி. மீ தொலைவில் உள்ளது.

அரசியல் & மாவட்ட நிர்வாகம்
இம்மாவட்டம் சம்பல், சந்தௌசி, குன்னௌர் என மூன்று வருவாய் வட்டங்களையும், சம்பல், அஸ்மோலி, குன்னௌர், சந்தௌசி | என 4 சட்டமன்றத் தொகுதிகளும்; சம்பல் மக்களவைத் தொகுதியும் கொண்டுள்ளது.

மக்கள் தொகை 
2011-ஆம் ஆண்டின் கணக்கெடுப்பின் படி, சம்பல் மாவட்டத்தின் மக்கள்தொகை 21,92,933 ஆகும். அதில் ஆண்கள் 11,61,093 மற்றும் பெண்கள் 10,31,840. இம்மாவட்டத்தில் 1022 கிராமங்கள் உள்ள்து.

மொழிகள்
உத்தரப் பிரதேச பிரதேச மாநிலத்தின் ஆட்சி மொழியான இந்தி மொழியுடன்,  உருது  மற்றும் வட்டார மொழிகளும் இம்மாவட்டத்தில் பேசப்படுகிறது.

இதனையும் காண்க
 சம்பல் பிரதேசம்

மேற்கோள்கள்

வெளி இணைப்புகள்
  சம்பல் மாவட்ட இணையதளம்

உத்தரப் பிரதேசத்தில் உள்ள மாவட்டங்கள்
குத்தூ வீடு

குத்தூ வீடு அல்லது குத்தூ மனை (Guthu Mane) என்பது தற்போதய கர்நாடகத்தின் ஒரு பகுதியாக உள்ள துளு நாட்டின் பந்த் சமூகத்தினரின் பாரம்பரிய வீடுகள் ஆகும். பந்த் சமூகத்தினரின் தாய்மொழி துளு. இந்த மொழியில் பந்த் என்றால் வீரன் என்று பொருள். இதிலிருந்து பந்த் சமூகம் சத்திரிய குலமாக இருந்திருக்கிறது எனத் தெரிந்துகொள்ளலாம். இவர்களின் துளுநாடு தற்போது கேரளத்தின் ஒரு பகுதியையும், கர்நாடகத்தில் தென் கன்னட மாவட்டத்தையும் உள்ளடக்கியது. இப்பகுதியில் இவர்கள் மிகுதியான அளவில் வாழ்கிறார்கள்.

வீட்டின் அமைவிடம் 

பந்த் மக்களின் பாரம்பரிய வீடுகளான குத்தூ வீடுகள் கூட்டுக் குடும்பங்களுக்கு ஏற்றவாறு பெரியதாக கட்டப்பட்டவை ஆகும். பொதுவாக இவர்கள் நிலக்கிழார்களாக இருந்ததால் இவர்களது வீடுகள் இவர்களின் தோட்டங்களுக்கு நடுவில் கட்டப்பட்டுள்ளன.

வீடுகளின் அமைப்பு 

வீட்டின் முன் உள்ள நிலப்பகுதி ‘பகிமர் கந்தே’ என்று அழைக்கப்படும் இங்குதான் இம்மக்களின் முக்கியமான சடங்குகள் செய்யப்படும். மூங்கில் கம்புகளால் உருவாக்கப்பட்டுள்ள வீட்டின் முன் வாசலை ‘துடமே’ என்றும், வீட்டின் முன் பகுதியில் உள்ள வரந்தாவை ‘ஜால்’ என்றும், வீட்டின் நுழைவுப் பகுதியை ‘முகசாலே’ என்றும், வீட்டின் கதவுகளை ‘ஹெப்பகிலு’ என அழைக்கப்படுகிறனர். இக்கதவுகள் தேக்கு  அல்லது கருங்காலி மரப் பலகைகளைக் கொண்டு நுட்பமான வேலைப்பாடுகளுடன் செய்யப்பட்டிருக்கும். முன்வாசலைத் தாண்டி உள்ளே நுழையும் பகுதி ‘அங்கலா’.என்று அழைக்கப்படுகிறது.

சாவடி 
அலங்காவைத் இதைத்தாண்டினால் எதிர்ப்படுவது ‘சாவடி’ எனப்படும் அறையாகும். இதுதான் விட்டின் முதன்மையானப் பகுதியாகும். இந்தச் சாவடி அறை மரத் தூண்களால் உருவாக்கப்பட்டிருக்கும். அதன் மேற்பகுதியில் உள்ள மரம் வேலைப்பாடுகள் கொண்டதாக இந்து புராணக் கதைகள், பறவைகள், விலங்குகள், துளு நாட்டுச் சிறப்புகள் போன்றவை சிற்பங்களாகச் செதுக்கப்பட்டிருக்கும். இந்த அறையில் இருக்கும் கம்பீரமான மர இருக்கையை ”நியாயபீட” என அழைக்கின்றனர். இதுதான் அந்த வீட்டின் முடிவெடுக்கும் அதிகாரமுள்ள மூத்த தாய் அமருமிடம். ஏனென்றால் இச்சமூகம் ஒரு தாய்வழிச் சமூகமாகும். சாவடிக்கு அடுத்துள்ள பகுதி ‘நடுமனே’ என்பதாகும். இது பெண்கள் மட்டும் புழங்கும் பகுதி. இந்த அறையின் கதவுகள் பலா மரத்தால் செய்யப்பட்டவை. இந்த நடுமனையில்தான் பெண்கள் பயன்படுத்தும் பொருள்களான நகைகள் போன்றவை வைக்கும் அலமாரி போன்றவை இருக்கும். இதற்கு அடுத்தபடியாக ‘பண்டசால’ என்னும் கிடங்கு அறை உள்ளது.

வீட்டின் பிறபகுதிகள் 
சாவடி அறையின் மூலையில் மாடிக்குச் செல்ல படிக்கட்டுகள் இருக்கும். மாடியில் பல படுக்கையறைகள் கொண்டிருக்கும். மாடியில் தென் மேற்கு மூலையில்தான் குடு்ம்பத் தலைவியின் பெரிய படுக்கையறை இருக்கும். குளியலறை பெரும்பாலும் வீட்டின் பின்புறத்தில் அமைந்திருக்கும். இவ்வீடுகளில் வீட்டைவிட்டுத் தள்ளி ஒரு அறை மட்டும் தனியாக இருக்கும்.இது ‘சுதகதகோனே’ என அழைக்கப்படுகிறது. இந்த அறை மாதவிடாய் காலத்தில் பெண்கள் தங்குவதற்கான அறையாகும்.

வீட்டின் நடுப்பகுதி மேற்கூரையில்லாமல் திறந்த வெளி முற்றமாக இயற்கை வெளிச்சத்தையும் காற்றையும் பயன்படுத்தும் வகையில் உள்ளது. இந்தப் பகுதியில் துளசிச் செடி வளர்க்கும் வழக்கம் உள்ளது. மழை நீர் சேமிப்பதற்கான பாத்திரங்கள் இந்தப் பகுதியில் வைக்கப்பட்டிருக்கும்.﻿﻿﻿﻿﻿﻿ பந்த் வீடுகள் கட்டிட அமைப்பில் ஏறக்குறைய கேரளத்து நாயர்களின் தரவாட்டு வீடுகளை ஒத்ததாக உள்ளன. ஆனால் கேரள வீடுகளைவிட இந்த குத்தூ வீடுகள் உயரமான கூரைகளைக் கொண்டவை.

மேற்கோள்கள்

வெளியிணைப்புகள்
Guthu house
Guthu mane - traditional homes of bunt community

வீட்டு வகைகள்
தட்சிண கன்னட மாவட்டம்